རྒྱ་ནག་བོད་ལ་མ་སླེབས་གོང་དུ་བོད་དུ་རྒྱ་མི་རིགས་གཅིག་ཀྱང་མེད་པའང་མིན་ཏེ།ཚོང་ལས་ཙག་ཙིག་དང་ཕྱུགས་ལས་ཐོན་རྫས་མར་ཆུར་དང་བལ་རྩིད་ལ་བརྟེན་ནས་འཚོ་བ་སྐྱེལ་མཁན་དང་།རྒྱ་གཞུང་གིས་རྒྱང་ཕུད་ལ་བཏང་བ་སོགས་ཁྱོན་བསྡོམས་རྒྱ་ནག་པ་ཆིག་འབུམ་ཡས་མས་ཤིག་ཡོད་རབས་འདུག་མོད།བོད་ཀྱི་ས་གནས་དཔོན་རིགས་དང་ཞིང་བདག་ལ་རྒྱབ་བརྟེན་མ་བཅོལ་བར་འཚོ་སྡོད་དཀའ་བས་གནས་སྟངས་ཧ་ཅང་ཉག་ཕྲ་བ་ཡོད་པ་རེད།རྒྱ་ནག་གིས་བོད་ལ་བཙན་འཛུལ་བྱས་པ་ནས་བཟུང་ཁོར་ཡུག་ལ་གཏོར་སྐྱོན་གཅིག་པུས་མི་ཚད་པར་མི་སྣ་གྲགས་ཅན་གང་མང་ཞིག་ཀྱང་གར་སོང་ཆ་མེད་དུ་བཏང་བ་དང་།དབང་བོ་སྐྱོན་ཅན་དང་ཉེས་མེད་བཙོན་འཇུག་བྱས་པ་སོགས་ཡ་མཚན་ཞིང་ཧོན་འཐོར་དགོས་པའི་གནས་ཚུལ་སོགས་ཤིན་ཏུ་མང་ཡང་སྐབས་སུ་བབ་པ་དང་འབྲེལ་ཤུགས་ཆེན་མེད་པར་གླེང་བར་མི་བྱའོ།།